Κυνηγοί Τρολ: Το Έπος της Αρκάντια

Το Κυνηγοί Τρολ: Το Έπος της Αρκάντια (πρωτότυπος αγγλικός τίτλος: Trollhunters: Tales of Arcadia), ή απλά Κυνηγοί Τρολ είναι Αμερικανική τηλεοπτική σειρά κινουμένων σχεδίων υπολογιστή που δημιουργήθηκε από τον Γκιγιέρμο Ντελ Τόρο και παράχθηκε από τις DreamWorks Animation Television και Double Dare You Productions για το Netflix, βασισμένη στο βιβλίο του 2015 με τίτλο Κυνηγοί Τρολ. Ακολουθεί την ιστορία του Τζέιμς "Τζιμ" Λέικ Τζούνιορ, ενός εφήβου που βρίσκει ένα μυστηριώδες φυλαχτό και ένα μυστικό βασίλειο που κατοικείται από τρολ και άλλα μαγικά πλάσματα. Σύντομα, αυτός και οι φίλοι του παίρνουν το καθήκον να προστατεύουν τον κόσμο από τα επικίνδυνα τέρατα που παραμονεύουν στις σκιές της πόλης τους.

Τα δύο πρώτα επεισόδια της σειράς έκαναν πρεμιέρα στις 8 Οκτωβρίου του 2016 στο New York Comic Con. Ο πρώτος κύκλος κυκλοφόρησε παγκοσμίως στο Netflix στις 23 Δεκεμβρίου του 2016. Ο δεύτερος κύκλος έκανε πρεμιέρα στις 15 Δεκεμβρίου του 2017, και ο τρίτος και τελευταίος κύκλος έκανε πρεμιέρα στις 25 Μαΐου του 2018.

Από την κυκλοφορία του, το Κυνηγοί Τρολ έχει λάβει επαίνους ως μια φιλόδοξη και πρωτότυπη σειρά κινουμένων σχεδίων. Η σειρά έλαβε υποψηφιότητα για εννιά Βραβεία Έμμυ Πρωινής Ζώνης το 2017, κερδίζοντας περισσότερα από όλες τις σειρές ζωντανής δράσης ή κινουμένων σχεδίων εκείνης της χρονιάς. Επίσης έχει κερδίσει ή λάβει υποψηφιότητα για ένα βραβείο BAFTA, διάφορα βραβεία Άννι, Kidscreen, Golden Reel, και ένα βραβείο Saturn. Η σειρά έχει οδηγήσει σε διάφορα συνδεδεμένα πρωτότυπα παιδικά βιβλία και έχει προσαρμοστεί σε μια σειρά graphic novel που κυκλοφόρησαν από την Dark Horse Comics.

Ο Αντόν Γιέλτσιν έλαβε μέρος στην σειρά για τους πρώτους δύο κύκλους, αλλά είχε ηχογραφήσει αρκετό διάλογο για να τους ολοκληρώσει πριν τον θάνατό του. Ο Γιέλτσιν είχε επίσης καταφέρει να ηχογραφήσει ένα μέρος και του τελευταίου κύκλου, ενώ τα υπόλοιπα λόγια ηχογραφήθηκαν από τον Εμίλ Χιρς.

Μετά την επιτυχία της σειράς, ο Ντελ Τόρο ανακοίνωσε πως το Κυνηγοί Τρολ θα ήταν το πρώτο κεφάλαιο σε μια τριλογία τηλεοπτικών σειρών, με τον τίτλο Το Έπος της Αρκάντια. Η ιστορία συνεχίστηκε με την σειρά Τρεις από το Πουθενά: Το Έπος της Αρκάντια, και η τριλογία ολοκληρώθηκε με το Οι Μάγοι: Το Έπος της Αρκάντια.

Μια ταινία μεγάλου μήκους, με τίτλο Κυνηγοί Τρολ: Το Ξύπνημα των Τιτάνων, κυκλοφόρησε στις 21 Ιουλίου του 2021.

Σύνοψη

Μέρος 1 
Όταν ο Τζιμ Λέικ Τζούνιορ βρίσκει το Φυλαχτό του Φωτός της Ημέρας κάτω από μια διώρυγα από τα ερείπια ενός πτώματος, δέχεται το καθήκον να προστατεύει την Αρκάντια από κακούς με την βοήθεια των ανθρώπινων φίλων του, Τόμπι και Κλερ, και των Τρολ φίλων του, Μπλίνκι, Αργκ, και Ντράαλ.

Μέρος 2 
Όταν ο Τζιμ παγιδεύεται στα Ντάρκλαντ, οι φίλοι του βιάζονται να τον σώσουν. Όταν τα καταφέρνουν, ο Τζιμ αντιμετωπίζει τις συνέπειες του ότι πήγε εκεί. Ο Μπλίνκι επανενώνεται με τον αδερφό του, ενώ η υπόλοιπη Τρολαγορά προσπαθεί να βρει τον μυστικό κατάσκοπο που ζει ανάμεσά τους.

Μέρος 3 
Είναι το το τέλος του δεύτερου έτους του Λυκείου Αρκάντια. Η διπλή ζωή του Τζιμ επηρεάζει την μητέρα του ενώ μια αρχαία μάγισσα παίρνει τον έλεγχο της Κλερ. Ο Γκάνμαρ κατακτά την Τρολαγορά και ο μάγος Μέρλιν μετατρέπει τον Τζιμ σε μισό τρολ.

Ηθοποιοί

Βασικοί 

 Κέλσι Γκράμερ ως Μπλίνκους "Μπλίνκι" Γκαλάντριγκαλ
 Αντόν Γιέλτσιν  και Εμίλ Χιρς  ως Τζέιμς "Τζιμ" Λέικ Τζούνιορ / Κυνηγός Τρολ

 Τσάρλι Σάξτον ως Τομπάιας "Τόμπι" Ντομζάλσκι
 Λέξι Μεδράνο ως Κλερ Μαρία Νούνιεζ
 Τζόναθαν Χάιντ ως Γουολτόμεου "Γουόλτερ" Στρικλάντερ "Στρίκλερ"
 Φρεντ Τάτασορ ως Άργκαμοντ "Αργκ"
 Βίκτορ Ρέιντερ-Γουέξλερ ως Βέντελ
 Ρον Πέρλμαν ως Μπούλαρ
 Κλάνσι Μπράουν ως Γκάνμαρ
 Έιμι Λαντέκερ ως Μπάρμπαρα Λέικ
 Στίβεν Γιον ως Στιβ Πάλτσακ
 Κόουλ Σαντ ως Ιλάι Πέπερτζακ

Επαναλαμβανόμενοι 

 Μάθιου Γουότερσον ως Ντράαλ

 Λόρεν Τομ ως Νομούρα
 Τζίμι Γουντ ως Ψευτο-Ενρίκε
 Τομ Χίντλστον και Τζέιμς Πιούρφοϊ ως Κάντζιγκαρ ο Θαρραλέος
 Άικ Εμάντι ως Άνγκορ Ροτ
 Ροντρίγκο Μπλάας ως Νάνος Τσόμπσκι
 Μαρκ Χάμιλ ως Ντικτάτιους Γκαλάντριγκαλ
 Αντζέλικα Χιούστον ως Βασίλισσα Ούσουρνα
 Λίνα Χίντι ως Μοργκάνα λε Φέι 
 Λαρέιν Νιούμαν ως Λενόρα Τζάνεθ
 Τομ Κένι ως Ότο Σκάρμπατς
 Ντέιβιντ Μπράντλεϊ ως Μέρλιν ο Μάγος
 Κόλιν Ο'Ντόνοχιου ως Χίσιρντουξ "Ντούξι" Κάσπεραν
 Τατιάνα Μασλάνι ως Άτζα
 Ντιέγο Λούνα ως Κρελ
 Γιάρα Σαχίντι ως Ντάρσι Σκοτ

Επεισόδια

Παραπομπές

Εξωτερικοί σύνδεσμοι 

 
 
 

Τηλεοπτικές σειρές Netflix
Τηλεοπτικές σειρές της DreamWorks Animation
Τηλεοπτικές σειρές της Universal Television
Το Έπος της Αρκάντια